text: لمّا كنت صبي اسمع بابا عم يحكي عن ( المديّنة )، تسمية بيقولوها الحلبيين للسّوق القديم اللّي بيتألف من أسواق كتيرة. كنت كل يوم خميس أروح معه لهنيك، بيكون عنده أعمال يقضيها و بعدها منروح منتفتل ما بين الجامع الكبير و قلعة حلب و الأسواق القديمة. كان بيناتها سوق مشهور اسمه ( سوق العطّارين )، لما نصير قريبين منه تبلش تجينا ريحة هالتوابل و البهارات يلّي ممزوجة بريحة الزعتر الحلبي و الزهورات الشامية. طبعاً لأني ما بعرف شي عن هالاسواق كنت اسأل أبي هاد شو؟! و هيك ليش؟. كانوا يبيعوا هنيك كمان أكتر سلعة مشهورة بهالمديّنة، صابون الغار الحبي.
text: #000002
text: حكالي أبي قصة قديمة، بهالسوق من زمان إجا زبون يشتري بهار من واحد من محلات العطارين فكان البياع أاعد برا محله و ألّه للزبون “روح عالمحل يلّي مآبيلي اللّي حاطط كرسي عبابه، عنده بهار أحسن من اللّي عندي” راح الزبون اشترى و رجع سأله لصاحب المحل الأول “ليش بعتتني لعند هداك” جاوبه صاحب المحل “أنا استفتحت ( بعت أول بيعة) بس جاري هداك ما باع”. لأن يلّي بيستفتح بيدخّل كرسيّه عمحله. من الآخر ألّي، الناس كانت تحب الخير لبعضها أكتر من أيامنا هي
text: #000003
text: ألي كمان إنّه كان اسمه ( سوق الأبّارين ) و كان أكبر من هيك، بس تجار الأقمشة اشتروا محلات من بعض العطارين و ضمّوها لسوقهم اللّي جنبه و الّلي اسمه ( سوق العبايات ) أو (سوق العبي)
text: #000004